Per què no hem passat tot el País Valencià de la fase 0? – Compromís Senat\nopinió . Carles Mulet. Senador.\nAnit ens va caure a tots un caldero d’aigua gelada al cap que el Ministre de Sanitat i Fernando Simón, el director del Centre de Coordinació d’Alertes i Emergències Sanitàries, com dos xiquets de San Ildefonso crescudets, ens va deixar a bona part del territori valencià fora del premi gros de passar a l’anomenada Fase I i quedar-nos com estaven, despagats i indignats i bramant tots per les xarxes.\nCom deia pocs minuts després la Consellera de Sanitat, incomprensible eixe suspens quan el propi examinador ens deia que el nostre treball per passar de grau era de Matrícula d’Honor. La mateixa part de l’administració valenciana, que ha volgut capitalitzar tota la posada en escena, tot el focus mediàtic, havia estat durant els últims dies donant per fet que anàvem tots a passar a la Fase I, que la divisió provincial i provinciana que havia proposat el Ministerio calia canviar-la a les àrees sanitàries i això ens assegurava encara més poder donar un passet més cap a una nova “normalitat” ( sí, deixar-ho en províncies haguera estat encara pitjor, les zones que ha superat la fase 0 per regla general tenen menys població que les que s’han quedat i hagueren arrossegat a la resta, no haguera eixit ningú aplicant els criteris que es pressuposen, però no sabem).\nVeníem del ridícul de les actuacions ministerials, de les contradiccions i rectificacions del que entre els ministres es feien; allò que es deia de matí s’havia de rectificar per les vesprades per altres ministres. Veníem del caos de Madrid, focus de la propagació. Veníem d’anuncis de repartiments injust dels fons dels 16.000 milions; calia repartir molt més diners a les comunitats que més havien desmantellat la sanitat pública, les que pitjor estaven, les que eren epicentre de l’epidèmia, especialment Madrid, i en segon terme Catalunya. Als valencians, maltractats, infrafinançats, no es tocava quasi res més que la “pedrea” ( de diners que també eren nostres) perquè estàvem millor que eixes comunitats, deia el Gobierno.\nMande?, i ara estem com eixes comunitats?.\nMentre ací es contractaven avions, es gastaven els diners que no tenim (perquè ens fan pagar però no ens tornen el que es pertoca), mentre creàvem tres hospitals de campanya, mentre la gent en la immensa majoria tenia un comportament exemplar, veiem amb estupor el contraexemple de la comunitat de Madrid, fent el ridícul dia sí i dia també. El més greu de tot açó no és que estiguem parlant d’un concurs, és que estem parlant de salvar vides, i de vore com eixim de la pitjor crisi sanitària, social i econòmica que hem vist la majoria en la nostra vida.\nEl centralisme absurd de sempre ens deia que calia desescalar per províncies, una divisió que no té massa sentit al País Valencià, ¿què tenia a vore Almenara més en comú amb Sorita que no amb Sagunt? ¿Què té que vore el Racó d’Ademús amb la ciutat de València, ¿Qué té a vore Orihuela amb Benimarfull? L’abisme poblacional de les dos realitats del País Valencià, entre l’interior i la franja costera, calia tindre-la en compte. No per qüestions sentimentals; hi ha pobles on el seu futur penja d’un fil, despoblats i on les poques activitats econòmiques que el mantenen viu més enllà d’una població envellida.\nAl final es va optar per departaments sanitaris; és a dir, les zones que depenen d’un hospital concret, i la desescadala s’havia de calcular d’acord amb la capacitat d’eixe departament d’atendre en la UCI ( la desescalada i l’Estat d’Alarma era això, no era superar la COVID-19, era garantir que el sistema sanitari no es sature, esperant el miracle de la vacuna per al coronavirus). Les dades que donava la Coselleria, o feia entendre, era que estàvem en tots els departaments complint, religiosament, els requisits per superar la Fase I. Si estem complint el requisit, per què no eixim?, si no estem complint, perquè se’ns ha venut la moto? .\nI entrar en FASE I no vol dir haver superat la crisi sanitària, estar més curats, era alleugerar un poc el patiment que tot el món està vivint; reprendre certa activitat econòmica de gent que no pot més, certa normalitat perquè anímicament fa falta; que el nostre esforç d’estos dies es notara.\nNo conec a ningú que haja vist l’informe que ha remés la Conselleria al Ministeri, ni si el Ministeri té per escrit els motius per què denega aquest pas per a bona part del País Valencià, vaig a demanar-ho per via parlamentaria, però tinc la sensació de que algú no diu la veritat. Entenc que al Ministre ahir li haguera agradat més que a ningú en el món dir que tot l’Estat directament passava a fase 3 i havíem superat la crisi, però tot el món pot entendre que no, que cal ser cauts i garantir la seguretat de les persones. Però alguna cosa falla. Ja vaig tindre d’interpel·lar al Ministre de Sanitat en el Senat, i vam coincidir prou; ningú ho està fent malament a propòsit, cap càrrec, encara siga el regidor del poble més menut de l’Estat. No hi ha cap llibre d’instruccions per a lluitar contra aquest crisi.\nFalten vore dades, per analitzar què ha passat. Si partim de que allò fet ha estat el més sensat, cal vore quines dades ha enviat la Conselleria a Madrid i com i per què ha justificat Madrid que bona part del PV no isquem de la FASE I mentre si ha eixit territoris amb unes dades infinitament pitjors.\nNo es tracta de superar etapes per aplegar abans a la meta, com han dit tots els dirigents, es tracta de que la gent puga anar deixant de patir menys d’alló imprescindible, siga d’on siga. El regust de que tornem a ser la moneda de canvi, de quedar “castigats” a pesar de portar-nos bé se’ns ha quedat en el cos. La sensació de quedar en la classe de recuperació per a que la irresponsable Madrid no es quede a soles, també la mantenim, i són sensacions i sentiments, perquè no tenim cap dada oficial per contrastar. Per això, hem demanat ja per via parlamentaria còpia dels informes remesos per totes les CCAA, ( totes, també el PV, perquè tampoc les he pogut vore a cap lloc) per poder valorar-les amb calma. I còpia també dels informes que avalen la decisió del Ministeri, que imagine seran tècniques i no polítiques; necessite entendre per què quedem relegats en la fase 0, i vull entendre-ho, i espere tindre la justificació que em convença i no quedar ara en cara de bobo (més de la que tinc en estat normal) .\nDurant tot este estat d’Alarma, he intentat sempre tindre un paper constructiu, no podia ser d’altra manera, hem dedicat a posar en evidència mesures o decisions que calia prendre o modificar, i el temps ens ha acabat donant sempre la raó; la polèmica perruqueries, absència d’ajuts als autònoms, eixida dels xiquets, ajudes a la cultura, moratòria bancaria hipotecaria i no, ajudes al sector primari… podeu mirar la web de Compromís Senat i tindreu un bon resum; crítica propositiva, de mesures que després s’han aplicat sempre; calia escoltar la gent que pitjor ho estava passat i posar el focus per ajudar a accelerar eixes mesures. En la interpel·lació al ministre crec que va quedar molt clar i ell ho va agrair: https://www.youtube.com/watch?v=ZKcypHDnCsA&t=297s .\nAra, amb el mateix to, crec que la gent que ens governa ens ha de donar explicacions, són decisions que han causat molt de malestar, on la falta de transparència evident no ajuda gens. La gent, el poble valencià, ha mostrat una maduresa inimaginable, una responsabilitat inqüestionable, ha tingut un comportament exemplar en el 99,9999999999% de la seua població, per això, i el mínim que pot fer tant la consellera com el ministre, és donar màxima transparència, què es va enviar a Madrid i per què Madrid ha dit que no a bona part del territori. O se’ns explica bé, o ens quedarem amb que ens han pres el pèl.\nUn altre dia parlarem de per què ens ha de tutelar un govern central, per què ha de decidir per nosaltres quan ja som majorets i tenim en teoria autogovern, parlament, presidents i conselleria de Sanitat… això és un altre, tema, i molt més greu.\n←Gobierno dice que si la empresa semi pública Indra (28.000 trabajadores ) propone en un futuro un ERTE no interferirá\nCompromís presenta de nou al Senat la moció per a quantificar i recuperar els diners robats pel franquisme→


Jordi Cordon es presenta a les municipals fora del PDeCAT i Junts per Catalunya\nINTERVÉ: Jordi Cordon, alcaldable de Compromís amb Torroella i L'Estartit\nJordi Cordon serà l'alcaldable d'una nova llista municipalista anomenada Compromís amb Torroella i L'Estartit. El fins ara portaveu del PDeCAT i cap de l'oposició al consistori torroellenc es deslliga així del projecte que uneix els demòcrates amb el partit Junts per Torroella i l'Estartit sota la marca Junts per Catalunya.\nCordon, juntament amb més membres del comitè local del PDeCAT, creu que una llista unitària en un context municipal, en el que hi ha formacions i noms propis que considera incompatibles, no és la millor aposta. L'accepta i la respecta però diu que se'n desvincula per formar un nou equip amb visió municipalista i que vetlli per l'interès general. Fora de l'àmbit municipal, la seva intenció és seguir associat al Partit Demòcrata.\nTot i que encara no han transcendit noms, més enllà del mateix Cordon com a cap de llista, avisen que aniran presentant la gent de Compromís amb Torroella i l'Estartit durant les properes setmanes i que hi haurà representants de diferents colors polítics amb un mateix projecte pel municipi.\nJordi Cordon ha estat alcalde de Torroella de Montgrí durant cinc anys. Va completar la legislatura 2011-2015 i va repetir durant el primer any de la vigent, abans que el seu soci de govern, ERC, el fes fora a través d'una moció de censura. De cara als propers comicis, reconeix que és massa aviat per marcar-se objectius numèrics.\nL'escola Portitxol es dota de personal addicional per atendre l'arribada de refugiats


Del cap a la cua: la revolució sostenible del peix del Saint Peter | Blog Pordamsa\nEl reconegut xef de marisc australià Josh Niland, propietari del restaurant Saint Peter ubicat a Paddington (Sidney), revela una manera completament nova de repensar la cuina del peix en tots els aspectes. La seva filosofia recau en l’elaboració d’exquisits plats des d’un punt de vista sostenible mitjançant l’aprofitament absolut.\nAmb l’obertura del restaurant Saint Peter l’any 2016, Niland va dur a la pràctica la cuina del peix seguint la seva filosofia. Mentre que a les cuines d’altres restaurants només es cuinaven certes parts del peix, el xef treballava amb absolutament totes i cadascuna de les seves parts, aprofitant del cap a la cua.\n“Quan preparava el peix, em vaig adonar del que passava a la paperera” – Josh Niland.\nEl xef afirma que l’ús del peix sencer és l’única manera d’aconseguir la sostenibilitat a l’oceà. Actualment, el seu restaurant està especialitzat en peixos capturats de manera sostenible, per la qual cosa inclou tot tipus d’espècies menys conegudes i respecta l’estacionalitat, oferint als seus comensals el peix sempre fresc i conservant-ne totes les propietats.\nEl carnisser de peixos\nA diferència d’altres professionals de la cuina del marisc, Josh Niland no veu només un filet de peix sobre el seu mostrador, sinó un producte provinent del mar amb infinites propietats del qual se’n pot treure molt més profit. La sang, el cap, la cua, les escates… es converteixen per al xef en peces elementals que li poden servir per crear exquisits plats sostenibles, aprofitant tot el que li proporciona el mar.\nLa manera com Josh prepara i executa els seus plats és única i ha despertat la fascinació de professionals d’arreu del món. Vegeu en la següent imatge com fragmenta cadascuna de les parts del peix, demostrant que el peix no és únicament un tros de filet.\nL’any 2018, fruit de l’evocació que sentia pels productes del mar i la sostenibilitat, va inaugurar la Fish Butchery, una moderna peixateria situada a poques passes del seu restaurant que inclou totes les pràctiques del dia a dia del Saint Peter. Allà, el xef i professionals del peix manipulen el producte en sec i el tallen per encàrrec.\nL’èxit de la peixateria i del restaurant va ser imminent, fet que el va portar a publicar el seu propi llibre The Whole Fish Cookbook, on el xef fa un recull de més de 60 receptes i transmet la seva filosofia de cuina sostenible.


Transàfrica. Barcelona-Amsterdam-Ciutat del Cap | Carme Garrigós\nButhanDiariDietari de viatgesSudàfrica\nTransàfrica. Barcelona-Amsterdam-Ciutat del Cap\nper Carme Garrigos 9 de novembre de 2016\nDimecres, 9 de novembre del 2016.\nAcí teniu el primer post del viatge transafricà. Escric des de Ciutat del Cap on dissabte començaré la travessia amb la gent de Dragoman.\nHe començat el dia a Barcelona a les dues de la matinada. El jove de la recepció s’ha sorprès perquè havia de baixar a les tres, però hi ha hagut un embolic amb el telèfon. He pagat la taxa turística de 0,75€ i he eixit.\nCap a l’aeroport d’El Prat\nArrossegant els tres embalums que pesaven moltíssim he anat a la Plaça de la Universitat. A les 2:40 ha passat el bus N17 de l’aeroport. M’ha costat 2,50€. Isc d’El Prat i espere tornar-hi el 3 d’abril que ve.\nDesprés de de quaranta minuts de viatge, el bus ha obert les portes. Mentre feia la cua per a facturar l’equipatge estava molt preocupada perquè em feia l’efecte que era massa pesat. La senyora que m’ha atès m’ha deixat facturar les dues bosses que pesaven més de 34quilos. Li he donat les gràcies de tot cor. Sort que ahir vaig arreglar les maletes separant el que era fràgil i el que no ho era.\nEl jove de la cafeteria m’ha servit un cafè amb llet en un gotet de cartó i no de plàstic. Les coses van canviant cap a millor. I entre glop de cafè i badall, m’he assegut a veure com continuava arribant gent preparada per a embarcar.\nJo no parava de pensar que avui m’havia de retrobar amb el meu continent. Vinc a ell buscant-ne la saviesa. He vingut a Àfrica, que alguns nomenen negra, perquè la majoria dels seus habitants tenen aquest color de pell. El continent ha tingut la mala sort d’estar massa a prop d’Europa i de l’Orient Mitjà. Un grapat de pobladors d’aquestes terres són, en part, els responsables de la seua foscor.\nDe Barcelona a Amsterdam: Notícies de Trump\nVole des de Barcelona a Amsterdam amb KLM-Air France. Seient 27B. Cinturó nugat. Dues hores de vol per davant per intentar dormir. Però no ho aconseguisc perquè el pilot va informar el passatge del recompte dels vots als Estats Units. I diu que Trump va guanyant. Això em lleva la son. Durant el vol mantinc l’esperança que a mesura que passen les hores la cosa canvie i siga Hillary Clinton qui arribe primera a la cursa de la Casa Blanca.\nL’aterratge és dolcet. Seguisc les indicacions per arribar a la següent porta d’embarcament, l’E22. Damunt la cinta que m’ha ajudat a travessar els passadissos, dos homes anaven mirant el mòbil i comentant la jugada. Trump continuava guanyant.\nEl meu cor s’ha mig parat quan el propi Trump ha eixit a celebrar la victòria. No pot ser veritat La saliva se m’ha congelat i els pulmons han començat a treballar embogits. Altres persones estaven igual d’espantats que jo. Els conservadors, els Goliat, han guanyat. Els David, els demòcrates, només tenien llàgrimes per expressar la derrota. He parlat amb dues dones irlandeses que també sentien olta pena. No només per Amèrica, sinó per tot el món. La meua gola, com si estiguera dins un lloc religiós ha pronunciat amb emoticons de tristesa ‘God blesse the de World’. La meua ànima demanava a Déu que beneïra el món. Ara hi haurà un pallasso imperialista en el país del Tio Sam.\nLa meua intuïció em diu que avui és una data de dol: 9-11. La de la caiguda de les Torres Bessones va ser 11-9. Aquella data és la mare d’aquesta d’avui.\nReflexions sobre els possibles efectes de la victòria de Donald Trump\nHe avançat amb molts esforços cap a l’E23. M’he sentit solidària amb la pena que experimenten els llatins i persones d’altres continents que ara viuen en Estats Units en una situació d’incertesa legal. Avui tots estaran en tensió. Què estaran pensant el països americans, especialment, els del bloc bolivarià? Trump considerarà eixe bloc com ‘anticapitalites’. He pensat en Cuba. I altres. La llista ha sigut llarga. Pense que els menys afectats del continent són els canadencs.\nI deixe Amèrica per pensar en la Península Aràbiga. De quin sabor seran els sentiments dels xeics dels petrodòlars de l’àrea sunnita? I que sentiran els xiïtes de la zona del Iemen que pateixen els bombardejos dels saudites, que són tan amics dels americans.\nI avance cap al continent asiàtic. Passege mentalment per Síria, Iran, Iraq i Afganistan. I el veig sota el mantell bel·licós de la intolerància econòmica religiosa. Pense que la població haurà començat a resar rosaris perquè per a que Déu faça escampar els núvols de tempesta i les conseqüències que tenen per a la humanitat. En tres d’aquests països, Síria, Iraq i Afganistan, la bel·licositat s’enquistarà. Però fins a quin punt es trencarà el pacte entre Teheran i Washington?\nNo hem d’oblidar que els poderosos del continent són Índia, Xina i Japó. Tinc la sensació que l’economia entrarà en una fase de calentura que no sabrem tractar perquè no tenim antibiòtics adequats.\nDesprés d’abandonar mentalment l’Himàlaia, passe als països nòrdics, els que formen part de la taronja de la Federació Russa. Putin i els seus aliats o exaliats deuen estar conjurant amb xupitos de vodka per espantar la guerra freda. Aquest Trump pot ser molt desestabilitzador.\nI recorrent recorrent el món mentalment, he arribat a l’Europa dels països Shengen. Quines idees i quines sensacions deu tindre a aquestes hores Angela Merkel. I els seues aliats europeus? La notícia que el pallasso dirigirà el circ de la Casa Blanca ha arribat quan Europa està de mudança per l’efecte del Brexit Britànic. Supose que els conservadors anglesos deuen estar celebrant-ho. Tenen motius per a fer-ho. Desgraciadament, el conservadorisme està en expansió i la democràcia s’està encallant.\nI ara ja pense en el continent que estic a punt de xafar. Àfrica. L’Àfrica espoliada de les seues riqueses humanes, culturals econòmiques durant l’èpca de l’esclavatge. Anglaterra es va beneficiar d’aquest genocidi de tot un continent. Àfrica es divideix segons el color de la pell dels seues habitants. Hi ha els que la tenen més negra. Hi ha els magribins que la tenen més fosqueta però no negra i odien els negres… El menyspreu és respectiu. El mateix passa amb els blancs de Sudàfrica, siguen o no originaris de països de la Commonwealth. Però aquells que més pateixen són els ciutadans de pell fosca i monyo rull.\nI ara entre en la bola globalitzadora. Per a mi tots perdem en la bola del conservadurisme de Donald Trump. Ja tinc ganes de ser a l’hotel i escoltar les notícies de la BBC, a veure com comenten i què diuen de tot plegat.\nQuasi sense adonar-me’n m’he trobat davant la porta d’embarcament. Quan he vist que pràcticament tot el món era blanc, he pensat que m’estava equivocant. Però no. He sentit que les petjades de l’apartheid encara no ‘shan esborrat. Els descendents dels Boers holandesos mantenen viva la flama que separa els colors foscos dels blancs. No m’agrada. Ho considere inhumà i contra natura. Ànims, ànims als africans de pell negra! No baixeu mai la guàrdia. Defenseu la vostra bellesa!\nFa un grapat de segles que el nord del continent africà l’habiten els humans. Autòctons, berbers, o fills de les migracions. Els àrabs van encunyar la llengua i la religió en les ments dels pobles envaïts. I molts dels envaïts es van convertir en invasors. També s’ha de dir que moltes voltes han sigut les elits locals que han provocat una cosa o l’altra segons els interessava econòmicament.\nTornant a Àfrica, crec que els països continuaran dividits entre ells i Trump no podrà desbancar els xinesos. Ells tenen les seues xarxes ben consolidades. Els dirigents africans tenen punxes i lladres interns i poders que es beneficien de l’opacitat dels governs. I serà així fins que tornen aparèixer altres ‘Mandeles’.\nSi no es fa res urgentment, les tensions es transformaran en un ventall de conflictes. Estimats governants de totes les ‘Àfriques’, us exhorte a fer-ho millor per reduir la pobresa dels vostres compatriotes. Penseu com Mandela i no com Idi Amin.\nTinc la sensació que un altre grup que pot estar celebrant la victòria de Trumpo són els islamistes fanàtics. L’actitud irrespectuosa de Trump augmentarà les ànsies dels seus seguidors per a islamitzar el món. Els fanàtics són cadenes de producció de més fanatisme. Aprofite per implorar als líders religiosos que fomenten la tolerància entre les creences divergents.\nOnze hores de viage entre Amsterdam i Ciutat del Cap\nEls altaveus ens han cridat per embarcar. Una mica de cua, i altra vegada, a veure el món des de les finestretes de l’avió. Neu, boira… i de sobte, l’aigua. I després de la mar, la sorra del desert i les dunes. Les imatges m’han fet retornar records de les meues estades pel desert magribí. Les boires han tornat i ja no he pogut gaudir de més paisatge.\nLes mandonguilles del dinar eren molt bones. Les han acompanyades d’una botelleta de vi negre i unes postres que també eren boníssimes.\nCom que no podia contemplar l’exterior he aprofitat per fer una becadeta.\nM’he despertat cap a les cinc i mitja de la vesprada. Els meus companys de viatge continuaven amb la vista clavada en les pantalletes. Jocs, pel·lícules… tots tenim ganes que s’acabe el viatge. Jo estava cansada, però a la vegada gaudia guaitant per la finestra. Al meu costat hi havia una dona jove amb la cara prou agreta i a l’altre costat, una altra dona més afable. El silenci ha regnat durant les primeres vuit hores de vol. En total, n’hem fetes onze.\nMentre pensava que en l’avió només hi havia dues dones i una xiqueta de pell negra, hem pogut gaudir d’un espectacle meravellós. La posta de sol. La bellesa era tanta que he interpretat que el meu viatge per Àfrica serà tan meravellós com el cel. Mireu el vídeo que he penjat més amunt.\nPerò després de la posta s’ha fet de nit. I el viatge s’ha fet més avorrit. I com que estava cansada, he tornat a tancar els ulls.\nKLM també ens ha donat sopar. Molt bo, també.\nA les deu i mitja de la nit, hora local, he arribat a Ciutat del Cap. Que bonica!. La ciutat de la porta africana. Té la clau del continent. Per aquesta porta van entrar els invasors en el passat. En eixir de l’avió m’he enamorat de les cares dels treballadors de l’aeroport que m’han donat la benvinguda a Àfrica.\nHe fet cua per al visat i, sense pagar res, una jove m’ha fet una foto i m’ha enregistrat les petjades dactilars. Després m’ha dit welcome to South Africa. Mentre feia cua m’he quedat sorpresa en veure que molts dels que veníem érem europeus. Probablement són turistes, com jo.\nDesprés de bescanviar moneda m’he topat amb un jove que volia cobrar-me massa per a dur-me a l’hotel. Però com una africana que era abans d’asiatitzar-me, he buscat un taxi amb taxímetre. La meua ànima respirava feliç en sentir-se a Àfrica.\nEl gerent de l’hotel Lady Hamilton m’ha donat la clau de l’habitació 111. Em sent altra vegada en el meu terreny.\nTransàfrica. Barcelona-Amsterdam-Ciutat del Cap was last modified: novembre 10th, 2016 by Carme Garrigos


L’Hospital Verge de la Cinta de Tortosa restringeix l’accés d’acompanyants - Ràdio Tortosa\nL’Hospital Verge de la Cinta de Tortosa restringeix l’accés d’acompanyants\nLa mesura sorgeix arran d’un brot intern de pacient al centre hospitalari. En aquest sentit, El centre recomana que els acompanyants siguin persones vacunades i que s’abstinguin de ser-ho menors d’edat i persones amb qualsevol classe de simptomatologia, així com aïllats per contagi o contactes estrets. Els pacients de consultes externes i d’Urgències hauran d’anar sols, excepte els casos que requereixen acompanyant com malalts amb criteris de dependència, menors, o parts, entre d’altres. L’acompanyant dels usuaris hospitalitzats haurà de ser una única persona per dia i en l’horari establert. L’horari de visites dels pacients hospitalitzats és de 13:00 a 16:00 hores i de 19:00 a 21:00 hores, excepte els infants i les pacients obstètriques que poden estar acompanyats tot el dia. Els acompanyants han de signar un full d’autoresponsabilitat COVID-19.\nEn el cas dels pacients de la Unitat de Medicina Intensiva i a la Unitat de Cures Complexes, es comunicarà directament als familiars la informació mèdica i el règim de visites, que en cas favorable serà d’un acompanyant per dia amb horari de 14:00 a 16:00 hores i de 17:00 a 19:00 hores. Els acompanyants dels pacients que van a quiròfan, han de facilitar el telèfon a la recepció quirúrgica i els professionals responsables del pacient els trucaran en acabar la intervenció.\nL’Hospital Verge de la Cinta ha informat que s’està fent un cribratge massiu a tots els usuaris i professionals afectats, per tal de poder controlar aquest brot.\nEtiquetes COVID-19 Hospital Verge de la Cinta


Un oceà de paraules: Conflictes armats actuals\nConflictes armats actuals\nAquest conflicte va tenir lloc a la ciutat de Kobane del setge de l'Estat Islàmic el passat 29 d'octubre de 2014.\nDos combois militars es van dirigir cap a la ciutat de Kobane per defensar-la dels gihadistes. Milers de soldats van ser aclamats pels civils d'aquella ciutat. Moltes de les persones que van sortir al carrer cridaven "Llarga vida als peixmergues!" fent la senyal de victòria. L'Estat islàmic des de ja fa uns dies intenta l'assalt definitiu a la ciutat, aquests reforços que se'ls hi estan enviant a la ciutat de Kobane han d'ajudar a fer front a l'amenaça gihadista.L'EI (Estat islàmic) te com a objectiu aconseguir el control dels territoris del nord d'aquesta localitat, així podrien tallar l'accés a Turquia i encerclar completament la ciutat.\nLa derrota de la ciutat de Kobane és molt important per a l'Estat Islàmic, perquè així els podria permetre controlar una llarga franja de la frontera sirianoturca. En aquesta guerra 150 soldats del Kurdistan iraquià s'han dirigit a Kobane (Síria) per defensar-la del setge dels gihadistes de l'EI, 50 membres de l'exèrcit sirià lliure (grup opositor a Al-Assad), ja han arribat a Kobane per reforçar-ne la defensa i finalment, fa 6 setmanes que els kurds de Kobane contenen l'assalt de l'Estat islàmic.\nEn l'Estat islàmic també va haver-hi una execució massiva, ja que van oferir una altra mostra de brutalitat dels seus civils. Van executar a 46 membres d'una tribu sunnita que s'havien rebel·lat a la província iraquiana, aquests han aparegut amb les mans lligades. Van ser morts a trets. A banda d'aquesta situació tant violenta, l'EI va deixar anar a 25 estudiants kurds (que eren els últims d'un grup de 150). Els nois només tenien entre 13 i 14 anys. Aquests han matat a totes aquelles religions i persones que no comparteixen la seva mateixa opinió sobre l'islam sunnita.\nEn la meva opinió, penso que les guerres només serveixen per causar el terror a les persones, és a dir, crec que s'utilitzen més per fer el mal que per fer el bé. Penso que aquests podrien reflexionar una mica, ja que les coses es poden solucionar amb el diàleg i no calen les armes i fer mal a les persones. A la última frase que he posat sobre la notícia, explico que l'EI ha matat a persones que no pensaven igual que ells, penso que aquesta situació ja és passar-se molt, ja que cadascú pot tenir la seva llibertat de pensar el que vulgui i actuar com més l'hi convingui i perquè algú pensi d'alguna forma, tots han de pensar igual.\nPublicat per Paula Vallvé a 4:31\nPensant en la cadena d'abraçades\nPOQUES MARES, MENYS NENS\nApple, Facebook i òvuls congelats\nXerrada de dos ex-alumnes de l'Institut Vidreres


Els 10 errors de perfil de cites en línia que hauríeu devitar | CAT.MichaelrMccartySpalmBeach.com\nEn les cites en línia, vostè és el que el seu perfil diu que són i que és el que les dates potencials van a creure en tu. Algunes persones pensen que les cites en línia és fàcil, però si es vol atreure el tipus de noi, el que necessita saber el que està fent. No tots els errors que la gent fa en llocs de cites són completament obvi, així que aquí hi ha els deu millors coses que la gent s'equivoqui en els seus perfils que poden significar la diferència entre la recerca de la parella dels teus somnis i no:\n1. No s'estan pujant una foto\nAparença no ho és tot, però sense una foto, que no van a obtenir una gran quantitat de persones que busquen al seu perfil. La majoria de la gent ni tan sols es feu clic en un perfil sense foto, així que no siguis tímid, carregats, almenys, una foto recent de tu mateix.\n2. En ser negatiu sobre tu\nCom escriure un bon perfil de cites en línia? Bé, en primer lloc, ser optimista i ple d'humor en tot el que vostè posa en un perfil. Dient al món que vostè ha estat ferit en una relació, no confiar en els homes i ara se sent sol no és una forma d'atraure un nou home en la seva vida. Recordeu, tot el que és fantàstic!\n3. Ser major de la part superior suggerent\nNomés se li va a atreure el tipus equivocat d'atenció, si va a publicar fotos inapropiades de si mateix en el seu perfil. Les fotografies han de ser atractives, però no massa revelador i, si es tracta d'una relació seriosa que està buscant, llavors evitar ser massa suggerent en les descripcions de si mateix.\n4. No és completar totes les preguntes\nUn altre bon consell sobre com escriure un bon perfil de cites en línia és completar totes les preguntes. Llocs de cites en línia utilitzen les preguntes que li demanen que els ajudi a fer els partits perquè, en base als seus gustos i disgustos. Com més es diu a la gent sobre si mateix, més gran serà la probabilitat de trobar un donant compatible, per la qual ompli totes les preguntes que li demanen, que millorarà les seves possibilitats!\n5. Mentir sobre tu\nÉs temptador per crear tot un nou vostè en el seu perfil de cites en línia, però ser veraç és una política molt millor. Fins i tot les petites mentides sobre la seva edat o de treball, que no semblen importants en el moment en què s'escriuen, podrien tornar-se en contra de vostè, si vostè coneix a algú que està realment interessat en.\n6. No ser original\nHi ha milers d'altres perfils en línia, de manera que necessita per fer seu es destaquen de la resta. Evitar l'ús de clixés antics o que sona avorrit. Val la pena posar una mica de pensament en el seu perfil, de manera que es pot ressaltar totes les seves millors característiques i assegureu-vos que vostè es destaca de la multitud.\n7. Regalar història de la teva vida\nCal deixar una mica de misteri al que ets, de manera que volen conèixer-lo per saber més. Evitar la temptació d'escriure l'autobiografia completa i íntegra, en el seu perfil en línia i acaba de pintar una imatge realista de si mateix en el seu lloc.\n8. L'ús de males fotos de perfil\nAssegureu-vos que la seva foto està al dia, de bona qualitat i que mostra al seu millor moment. Aquesta és la primera impressió i, possiblement, l'única impressió que es va a fer en un partit de potencial, de manera que sigui una bona.\n9. Imatges d'animals domèstics i nens\nFotos d'animals bonics i adorables nens estan molt bé per a Facebook, però no ho són per a un perfil de cites en línia. La gent vol saber més sobre vostè, no la seva família, a fi de mantenir les fotos als de vostè. Podeu introduir als seus disset gats amb ell més tard.\n10. L'elecció d'un nom d'usuari malament\nRecordeu que el seu nom d'usuari diu molt de tu, així que tria sàviament. Evitar l'ús de noms que són clixés com 'looking4love', que només es veu cursi i 'yourgal'donaria la impressió equivocada també. El nom d'usuari pot semblar de poca importància, però és probablement una de les primeres coses que algú es donarà compte en el seu perfil, de manera que és digne de posar una mica de pensament a la qual vostè triï.\nCom escriure un bon perfil de cites en línia? Quins són els principals errors perfil de cites en línia per evitar?\nPosi compartir els seus consells i assessorament gratuït.


Fundació Agbar / Notícies / La Fundació Agbar col·labora amb els Jocs Special Olympics Barcelona-Calella 2014\nLa Fundació Agbar col·labora amb els Jocs Special Olympics Barcelona-Calella 2014\nLa Fundació Agbar ha signat un conveni amb l'Ajuntament de Calella, la Federació Catalana d'esports per a disminuïts psíquics i l'agrupació esportiva Special Olympics Catalunya per col·laborar amb els Jocs Special Olympics Barcelona-Calella 2014.\nA l'acte de signatura, que es va celebrar a la Torre Agbar, hi van assistir Montserrat Candini, alcaldessa de Calella, Jordi Durà, president de Special Olympics Catalunya, Francesc Martínez de Foix. president de la Federació Catalana d'esports per a disminuïts psíquics, i el director d'Agbar a Catalunya, Albert Martínez.\nEls Jocs Special Olympics constitueixen l'esdeveniment esportiu i social més important per a les persones amb discapacitat intel·lectual i representen un estímul al seu treball diari. A Catalunya, se celebren des de l'any 1988, quan van tenir lloc a Lleida. En aquesta edició, els esportistes s'aplegaran, del 30 d'octubre al 2 de novembre, a les ciutats de Barcelona i Calella per disputar 12 modalitats esportives diferents. Més de 1.350 atletes de Catalunya, la resta de l'Estat i de diferents delegacions estrangeres ja tenen aquestes dates marcades en vermell en les seves agendes.


Presentació a Barcelona de l’estudi 'Aprendre a viure jugant' | Solidaritat Sant Joan de Déu\nInici » Actualitat » Notícies » Presentació a Barcelona de l’estudi 'Aprendre a viure jugant'\nL'acte s'enmarca dins la trobada de ludoteques 'LudosXXI, jornada de joc, societat i innovació' celebrada avui 2 de novembre a la Fabra i Coats de Barcelona.\nL’estudi, elaborat per l'Oriol Ripoll, és fruit de l’anàlisi dels més de 800 contes rebuts en el marc del Premi Pilarín Bayés, concurs de contes escrits per nens i nenes. Sota el títol 'El joc: juguem per créixer' l'última convocatòria del Premi Pilarín Bayés va plantejar als nens i nenes que reflexionessin sobre aquest dret fonamental, entenent el joc com una dimensió imprescindible per al desenvolupament físic, intel·lectual, emocional i social de l'infant, i per tant, del seu creixement com a individu.\nL'estudi ofereix també reflexions i pistes educatives sobre com educar millor en aquest àmbit i ens permet conèixer, cada any, quines són les vivències i valors dels nens i nenes al voltant de la temàtica treballada, en aquest cas el joc. Oriol Ripoll és professor universitari especialista en jocs per a projectes educatius, publicitat, lleure, experiències de comunicació, trobades i experiències formatives. És també membre del comitè científic d’Educació Demà de la Fundació Jaume Bofill.\nEn paraules de l'Oriol Ripoll, "Només durant un moment de joc podem veure qui juga i com es relaciona, on ho fa, en quin moment i quin significat li dona. Dit d’una altra manera, gràcies a l’observació d’un joc, podem fer-nos una idea de quins són els pilars fonamentals del poble que està jugant". A més, "si el joc té una vinculació directa amb la realitat, ens pot ajudar a entendre el món i a veure quines són les conseqüències de les nostres accions".


Com controlar la traçabilitat? - Software de gestió - ERP - CRM\nCom controlar la traçabilitat?\nControlar la traçabilitat dels articles que es produeixen o dels que es comercialitzen, així com la dels processos de gestió empresarial, és una necessitat real, tan per la normativa actual, com també per poder dur a terme una bona gestió, sobretot en el sector de l’alimentació, ja que una bona traçabilitat alimentària, que permeti controlar a la perfecció lots i caducitats és imprescindible.\nDes de Micrològic tenim dos programes que permeten controlar la traçabilitat, i dur a terme una bona gestió, per exemple controlant les números de sèrie, es tracta de GESCO3 i SQL PYME.\nGESCO3 és un programa del que ja hem parlat en altres posts, i que és tan versàtil, que també incorpora una gestió de traçabilitat senzilla, però perfecte per les empreses que els hi calgui poder portar un controls dels seus estocs per lots o números de sèrie, i poder saber l’origen i el destí de cada un d’ells.\nDel programa SQL PYME també n’hem parlat, es tracta d’un software més sofisticat i amb més funcionalitats, adequat per empreses amb graus de necessitats més elevats, i en aquest cas la gestió de la traçabilitat que es pot dur a terme amb aquest programa, permet resoldre molt bé els requeriments d’empreses de qualsevol sector, sigui alimentari, veterinari, industrial, de distribució, agrari etc.\nSQL PYME és un sistema de traçabilitat totalment configurable en el vostre programa de gestió ERP – CRM, i el més interessant és que permet disposar d’un seguiment molt complet d’articles de diferents característiques, com per exemple lots i caducitat, números de sèrie, talles i colors i molt més.\nTots els nostres programes i softwares de gestió estan pensats per empreses petites i mitjanes que poden tenir diferents nivells de necessitats, i per això tenim un ventall de solucions que es poden adaptar a la perfecció a cada model de gestió empresarial!


Contacte Kim's Camping | Girona Costa Brava | Ubicació i Reserves\nKim’s Camping – Contacte i reserves\nKim’s Camping: contacte, ubicació i reserves\nKim’s Camping es troba al cor de la Costa Brava a la badia de Llafranc (Palafrugell) a la província de Girona.\nEl càmping està situat a 10 minuts caminant fins a la platja de Llafranc i 15 minuts fins a les cales de Calella de Palafrugell.\nGaudiu d’un entorn privilegiat, on un simple passeig és una activitat tonificant, permeti’s unes vacances o un break de relax en una zona que concentra moltes coses a fer al costat de interminables possibilitats per practicar senderisme, cicloturisme, running i esports aquàtics per a tots els nivells.\nIdeal per a tots els públics, edats i expectatives. Vingui a gaudir de les platges i cales de Palafrugell amb bandera blava permanent.\nEl Camping Kim ‘s està literalment envoltat per camins i vies verdes en una ubicació totalment cèntrica per acudir a les platges de Llafranc, Calella de Palafrugell i Tamariu, sense oblidar les petites cales amb l’encant genuí de la Costa Brava.\nAprofiti la nostra proximitat a una costa ideal per a unes merescudes vacances i preneu-vos un respir; ja sigui en parella, grups o famílies tots podran viure l’atmosfera única de la costa de Palafrugell, d’aigües cristal·lines amb una fons marí espectacular que atrau submarinistes de tot Europa cada any.\nVista aèria del càmping i els seus voltants


Condemnat a cinc anys de presó l'exmarit d'Oltra per abusos a una menor | Valencia Extra\nLa secció segona de l’Audiència de València ha condemnat a cinc anys de presó a un educador social per abusos sexuals a una menor, tutelada per la Generalitat Valenciana i acolliment en un centre de València, entre els anys 2016 i 2017, quan l’adolescent tenia 14 anys, a l’interior del mateix centre.\nEl condemnat, exmarit de la vicepresidenta del Consell i consellera d’Igualtat i Polítiques Inclusives, Mónica Oltra, no podrà acostar-se a menys de 200 metres de la víctima o comunicar-se amb ella per un temps de deu anys, i s’ha acordat també la seua inhabilitació especial per a professió o ofici que comporte contacte amb menors durant 10 anys.\nIgualment se li imposa la mesura de llibertat vigilada per temps de cinc anys, amb obligació de participar en cursos formatius d’educació sexual. En concepte de responsabilitat civil, haurà d’indemnitzar a la menor amb 6.000 euros. La sala ha considerat que en aquest cas concorre la circumstància atenuant de reparació del mal atés que l’acusat va consignar la quantitat sol·licitada pel fiscal en concepte de responsabilitat civil abans de la celebració del segon judici.\nEs tracta de la segona ocasió en la qual se celebra el judici, després d’una primera en la qual el novembre de 2019 el mateix tribunal va imposar aquesta condemna a l’educador social, encara que posteriorment, la sala civil i Penal del Tribunal Superior de Justícia va acceptar el recurs del condemnat, va declarar la nul·litat del judici i va ordenar repetir-lo per a la pràctica d’una sèrie de proves. La vista es va repetir al febrer d’aquest mateix any.\nLa sala ha considerat provat que la menor, nascuda el maig de 2002 i en situació de desemparament, estava acollida en un centre de València on treballava com a educador l’acusat qui, quan estava en torn de nit, va acudir a l’habitació de l’adolescent en els moments en què estava castigada per mal comportament i li donava massatges en el coll perquè poguera adormir-se. En entre dues i deu ocasions, i pensant que estava adormida, li va agafar la mà i es masturbà amb ella.\nEn relació amb el fet que aquest mateix tribunal ja hauria perdut la seua imparcialitat en haver celebrat la primera vista, la sala es remet a la sentència del TSJCV en la qual es va ordenar repetir el judici, que li vincula a aquest mandat, d’una banda, però també els deixa llibertat de criteri per a valorar la nova prova practicada.\nQuant als fonaments per a justificar la seua decisió, la sala fa referència a les proves del primer judici i reitera que el testimoniatge de la menor va resultar “versemblant, no sols per resultar coherent sinó, a més, per anar reforçat per determinades corroboracions perifèriques” com la declaració dels agents de la Policia Nacional, la del nuvi de la menor, la de la qual fora la seua amiga en el centre, la de l’altre cuidador, les conclusions de l’informe pericial i, en alguns aspectes, fins i tot per la declaració de l’acusat, que va admetre haver-li donat massatges i la nova declaració dels quals no difereix a la primera.\nA més, no veu “interés espuri” en la denúncia de la menor per a obtenir un avantatge per a abandonar el centre. Quant al fet que la xiqueta no rebutjara obertament els abusos, ho explica per “les circumstàncies de vulnerabilitat” en les quals es trobava, “per la bona relació que mantenia amb l’acusat, el fet que el mateix tenia relació amb persones importants i, finalment, per la seua desconfiança en què les seues manifestacions anaren a ser cregudes”.\nAl tribunal li crida l’atenció “el marcat biaix que emmalalteix” l’informe examinat en aquest segon judici –del centre Espill– i afirma que no li “passa desapercebut el que només les persones alienes a l’àmbit de la Conselleria doten de credibilitat el relat de la menor, en tant que totes les testificals del personal del Centre de Menors i la Conselleria” que la van tractar “li la neguen”.\nA més, assenyala que el valor que es va donar a l’informe de l’Institut Mèdic Legal s’ajustava “perfectament” al que diu el Tribunal Suprem que ha de ser el valor d’una prova d’aquesta naturalesa i subratlla que la condemna “no es va basar en l’informe de l’IML, però sí que va auxiliar al tribunal a l’hora d’expressar la seua convicció”.\nAixí, després de la pràctica de la pericial conjunta entre tots dos informes, la sala considera que l’informe de l’Institut de Medicina Legal ha de prevaldre quant a les seues conclusions enfront del centre Espill per la “seguretat” de la primera perit enfront dels titubejos de la segona en la ratificació en el plenari, i pels “dubtes” en relació amb el mètode emprat per l’altre centre.\nDe fet, la sala sosté que enfront de l'”absoluta imparcialitat predicable” de la perícia de l’IML, l'”informe reservat” i l’informe pericial del Centre Espill “podrien estar animats per un interés d’exculpar o minorar una eventual responsabilitat de la Generalitat en haver-se produït els abusos en un centre dependent de la Conselleria per un educador, havent-se fet palés a conseqüència de la prova eixa relació de dependència entre les autores de l’informe i l’Administració que els fa l’encàrrec”.\nTant és així, subratlla, que el ministeri fiscal va interessar que es fera expressa reserva d’accions civils enfront de la Generalitat.\n“Enfront d’eixa hostilitat i absoluta falta d’empatia cap a la víctima que es trasllueix en els informes aportats i que s’elaboren pels qui, paradoxalment, estaven cridats a protegir-la, crida l’atenció com s’oculten els cognoms de l’acusat en la informació reservada, o com es permet a aquest confeccionar un ‘protocol’ ad hoc i amb una finalitat clarament defensiva que fins i tot remet a la directora del centre perquè li suggerisca com millorar-lo”, afig la sala.\nEn aquest punt, quant a la reserva d’accions civils que demana el fiscal en relació amb una eventual responsabilitat de la Conselleria, “cap pronunciament és necessari sobre aquest extrem en aquesta sentència, sense perjudici de les iniciatives que puguen prendre el ministeri fiscal o la mateixa perjudicada”.


El bloc dels més petits -Escola Àngels Garriga- | P3-P4-P5\nEl bloc dels més petits -Escola Àngels Garriga-\nAcabem el curs….\nPublicat el 5 juliol 2016 per MARIA TERESA DEL VALLE TORNAY\nUn curs més arriba al seu final i aquest vídeo està dedicat als alumnes de P4B. Bon estiu!\nLES FADES ALS INFLABLES (P4A)\nPublicat el 22 juny 2016 per LAURA RAMOS MALDONADO\nPer acomidar aquest curs hem passat un matí ple de moments divertits i també molt emotius. Al vídeo podeu veure lo bé que ens ho hem passat saltant als inflables. Us desitgem que gaudiu d’un bon estiu!!\nLES FADES A LA PLATJA (P4A)\nPublicat el 21 juny 2016 per LAURA RAMOS MALDONADO\nEl passsat 8 de juny els nens i les nenes de la classe de les Fades vam gaudir d’un matí a la platja. Vam fer jocs de relleus, vam jugar a la sorra i ens vam banyar al riuet. Ens ho vam passar molt i molt bé!\nEL POT D’IDEES PER A DIES AVORRITS\nPublicat el 21 juny 2016 per ldomin5\nFamílies, arriba l’estiu i buff! quantes hores amb els nostres fills i filles a casa 😛 Si us trobeu en aquells moments de no saber què fer, MOLTA ATENCIÓ:\nI HEM ARRIBAT AL FINAL…\nPublicat el 15 juny 2016 per ldomin5\n…i us presentem l’últim conte que hem treballat a la classe de les Bruixes! Un conte molt especial, que hem gaudit, que ens ha fet pensar, que ens ha emocionat…\n“UNA AMIGA ESPECIAL, MOLT ESPECIAL!”. De la Montserrat Martí i la Mia Giró.\nGràcies per compartir amb nosaltres històries tant maques!\nPublicat el 10 juny 2016 per ldomin5\n…I US ENSENYEM L’ÚLTIM MOTIU PER LLEGIR AMB ELS INFANTS, EL DEL MES DE JUNY!\nEntendre com ens sentim: “Llegint podem parlar de les coses que succeeixen en els contes, com ens sentiríem si ens passessin a nosaltres, i com faríem front als esdeveniments que viuen els personatges”.\nELS CONTES DEL CIRC\nPublicat el 26 maig 2016 per ldomin5\nA la classe hem començat a treballar el CIRC i hem descobert dos contes que ens han agradat molt.\nUn és de l’editorial Galera, sense mots. A PAS ADE PALLASSO. Els ha agradat molt interpretar una història observant uns dibuixos…\nL’altre l’hem trobat en aquest enllaç: [youtube]https://www.youtube.com/watch?v=pLNNhNY9Ics[/youtube]\nHem aprofitat per treballar les emocions: trist i content, relacionant els colors!!!\nComencem el projecte dels dinosaures!!\nPublicat el 22 maig 2016 per MARIA TERESA DEL VALLE TORNAY\nDurant el mes de maig aproximadament, els alumnes de P4B aprendran continguts sobre els dinosaures, un tema votat per la majoria dels mags i de les magues.\nJa tenim molt de material a l’aula: contes, llibres, dinosaures de joguina, maquetes de volcans, etc. Gràcies a la col·laboració de les famílies, podem extreure molta informació sobre aquests animals ja extingits, i els infants es mostren molt motivats!!\nPer a aquest projecte, hem intentat ambientat la classe i traslladar-nos per uns dies a la època juràssica. Aquí us deixem algunes de les fotografies, entre les quals trobem “la cova dels dinosaures o la biblioteca dels dinosaures” (racó batejat per ells mateixos). Un espai que no tan sols els hi serveix per jugar amb els ninos, sinó que també l’aprofiten per mirar i llegir contes de manera tranquil·la i diferent als ambients habituals.\nTot un refugi per compartir converses i secrets …ssssssh!\n“L’Ona”, un conte il·lustrat de Suzy Lee\nEls alumnes P4B gaudeixen amb el conte “L’ ona”, de l’escriptora i il·lustradora coreana Suzy Lee. Una història on la mestra només guiarà els infants i els animarà a fer les seves pròpies prediccions i suposicions basant-se en la visualització de cadascuna de les escenes i de les preguntes que jo els hi vaig formulant.\nUna conte ple de sentiment i d’expressivitat on les paraules no seran necessàries per entendre què fa la nena i què ens està transmetent. Els nens i les nenes de l’aula dels mags m’han sorprès molt gratament amb les seves interessantíssimes aportacions, elaborades a partir de la pròpia imaginació i de les experiències visqudes de cadascun/a d’ells/es.\nAquí us deixo l’enllaç d’aquest conte on la interacció de la nena amb la natura (el mar, les petxines, la sorra,…) són els elements claus de la història.\nGUST PER LA LECTURA A LA CLASSE DELS DRACS\nPublicat el 20 maig 2016 per ldomin5\nBloc Inicial de l’Escola Àngels Garriga\nInformació i activitats educatives


El Banc de Sang instal·larà una unitat mòbil al Centre de Salut del municipi el proper 25 de febrer, de 18h a 21h\nAltafulla té una nova cita amb el Banc de Sang. El proper dimarts 25 de febrer, una unitat mòbil tornarà a instal·lar-se al Centre de Salut del municipi, de 6 de la tarda a 9 del vespre. Esdevindrà la primera campanya de l’any 2020, i des de l’entitat esperen assolir la xifra de prop d’una trentena de donants assolida en convocatòries anteriors. La darrera cita va tenir lloc a principis del mes de novembre, en el marc de la Festa Major de Sant Martí.\nLa coordinadora de donació a les comarques de Tarragona i les Terres de l’Ebre, Núria Vilanova, ha recordat que cada dia es necessiten un miler de donacions a Catalunya, i ha animat la ciutadania a col·laborar en les campanyes mòbils que s'organitzen arreu del territori, com aquesta del proper dia 25 a Altafulla.\nLes persones que no puguin assistir a la convocatòria, poden consultar el calendari d’altres campanyes mòbils que s’organitzen arreu del territori, així com tots els hospitals amb espai de donació al portal web donarsang.gencat.cat. En el cas de l’Hospital Joan XXIII de Tarragona, resta obert fins les 2 del migdia, i de 4 a 8 de la tarda.\nA hores d’ara hi ha reserves de sang per als propers 6 dies, un estoc que es troba lluny dels entre 10 i 12 dies que el Banc de Sang considera òptims. Els grups més necessitats són el B-, que no disposa de reserves, l’AB-(2 dies), i el O- (3 dies). Els segueixen l’O+ i l’A- amb 4 dies.


Replantant bledes i enciams – Altacapa\nReplantant bledes i enciams\nPublicat\tel\t 24 gener 2011 per\tAltacapa / 0 Comentaris\nEl fred i els cargols han fet minvar la població d’enciams i bledes de l’hortet: toca replantar.\nHem protegit les plantetes del fred fent mini hivernacles reutilitzant ampolles de plàstic. Quan faci millor temps farem un tractament amb nicotina per controlar els cargols.\n[Tractament amb nicotina: es posen 10 ò 12 burilles de cigarreta en un pot amb aigua. Un parell d’hores, fins que l’aigua es torni groga. Es polvoritzen les plantes amb el líquid resultant]\nSota zero, Emily Dickinson, en Gaspar a Venècia


Nan Oliveras finalitza quart al Marroc tot i perdre l'equipatge - Empordà\nNan Oliveras finalitza quart al Marroc tot i perdre l'equipatge\nL'olotí va estar a punt de no poder competir perquè la bicicleta i el material no va arribar a temps a Agadir\nAGADIR (MARROC) |DDG 08.11.2015 | 06:30\nNan Oliveras durant la prova. diari de girona\nL'atleta olotí Nan Oliveras va quedar quart classificat ahir dissabte en l'última prova internacional de la temporada, disputada al Marroc.\nOliveras es va presentar a la Copa Continental d'Agadir com a principal favorit per emportar-se la competició però va tenir més problemes dels esperats. De fet va estar a punt de no poder formar part de la línia de sortida a causa d'un problema amb l'equipatge. La seva bicicleta, la roba esportiva o les sabates de córrer, entre altre material, encara no havia arribat a Agadir i el de la Garrotxa va haver de trobar solucions si volia participar en la competició.\nA punt de renunciar a córrer, finalment va llogar una bicicleta, va aconseguir unes sabates i roba i va competir. Evidentment, poc acostumat a aquell material, Nan Oliveras va fer tot el possible per estar al màxim nivell. Segurament i com apuntava el mateix triatleta un cop acabada la prova, "amb un nivell de forma adequat hauria pogut lluitar per la victòria final".\nDeixant de banda aquest gran contratemps inicial, Oliveras encarava la prova amb la intenció de sumar els màxims punts ITU possibles per acabar en la millor posició al rànquing mundial.\nEn el tram de natació de 1.500 metres, Oliveras va formar part d'un segon grup d'escapats que tenien per davant vuit triatletes que s'escapaven amb bon ritme. En bicicleta, aquests van aconseguir mantenir les distàncies. En els últims 10 quilòmetres corrent, Nan Oliveras va aconseguir remuntar posicions i acabar en la quarta posició final. Oliveras va finalitzar amb un desgast físic important la prova.


Vila-real reforça l'aposta per l'agricultura ecològica amb la 2a Fira Agroecològica i el tercer curs d'agricultura - Ajuntament de Vila-real\nVila-real reforça l'aposta per l'agricultura ecològica amb la 2a Fira Agroecològica i el tercer curs d'agricultura\nLa Regidoria de Territori, dirigida per l'edil Emilio M. Obiol, continua la seua aposta de convertir a Vila-real en tot un referent provincial en agricultura ecològica. Amb aquest objectiu, aquest cap de setmana se celebrarà la segona edició de la Fira Agroecològica, seguida, a partir del pròxim dimarts, del tercer curs d'agricultura ecològica, "que ha permés impulsar el sector, a més d'oferir possibilitats i eixides professionals als seus usuaris", apunta Obiol.\nAquest és precisament el cas de bona part dels antics alumnes de les anteriors edicions del curs, que enguany formaran també part dels expositors de la 2a Fira Agroecològica, que se celebrarà el cap de setmana a la plaça de Sant Pasqual. La fira comptarà amb aproximadament 15 expositors, dels quals uns vuit corresponen als antics alumnes del curs, que exposaran en els seus estands productes que ells mateixos han sembrat en les seues terres. A més, la fira també comptarà amb tallers d'elaboració de pasta de dents ecològica, sabó natural, herbes medicinals i de reciclatge, que serviran d'aparador per a mostrar les possibilitats que tenen actualment els productes ecològics. La inauguració del certamen serà el dissabte, 20 de setembre, a les 11.00 hores, i romandrà obert fins a les 20.00 hores, tant el dissabte com el diumenge.\nLa fira agrícola es completa, igual que en la seua primera edició, amb la posada en marxa del tercer curs d'agricultura ecològica, que s'iniciarà dimarts que ve i que ja compta amb més de 30 alumnes inscrits. El curs està organitzat per Agrecovil, igual que la fira, amb el suport de Caixa Rural Vila-real i l'Ajuntament, "amb la intenció de poder ajudar a què moltes persones en atur puguen trobar en l'agricultura ecològica un futur personal, professional i econòmic", conclou el responsable de Territori.


Escapada finde a l'empordà: pals medieval, montgrí & sidra - Uolala\nESCAPADA: FINDE A L'EMPORDÀ: PALS MEDIEVAL, MONTGRÍ & SIDRA\nA Pals - Carrer de l'Abeurador, 18, 17256 Pals, Girona, España ver mapa\nEstem a les portes de la primavera i arriben més escapades i ganes de sortir 😃\nUs presentem aquest cap de setmana complet a l'Empordà, el del 14 i 15 de Maig!\nCom serà l'escapada.. ?¿\nDissabte 14 a les 9,15h ens trobarem a Pals, que és un dels pobles medievals més bonics de la Costa Brava!\nFarem una visita al poble medieval amb guia turístic oficial i després de prendre un cafè a mig matí ens dirigirem a Torroella de Montgrí on ens espera una excursió al Castell Montgrí i a l'Ermita de Santa Caterina, una excursió fàcil d'uns 7 km i 350 m de desnivell i que val la pena per gaudir d'unes vistes espectaculars sobre tota la plana de Pals, els seus arrossars, els seus extensos camps de pomeres i les Illes Medes!\nMenjarem de picnic i a la tarda ens dirigirem a l'hotel de 3* situat a l'Estartit, un nucli turístic amb el seu passeig marítim i port.\nDesprés d'acomodar-nos a l'hotel i descansar, podrem donar una volta pel poble, prendre un gelat o cerveseta i sopar al restaurant de l'hotel (uns dies abans us informarem del menú on podrem triar què menjar)\nPodrem prendre una copa a la terrassa àtic de l'hotel amb vistes al mar i potser allargar una mica més la nit😉..\nDiumenge 15 esmorzarem a l'hotel (tipus bufet) i tranquil·lament agafarem els cotxes per dirigir-nos a la fantàstica sidreria MOOMA on farem una visita guiada molt interessant! Per acabar, ens quedarem al Restaurant de la mateixa sidreria per gaudir d'un àpat especial que consistirà en plats relacionats amb el món de la poma i la sidra, i maridatge de plats amb la seva pròpia sidra.\nCalculem sobre les 16h la tornada a casa...\nI bé, què t'ha semblat aquesta escapada 😉 ??\n📌Dades Tècniques de l'excursió del dissabte:\nTemps aproximat de caminar: 2 hores\nDificultat de l'excursió: FÀCIL\n📌Què està inclòs?\n1 nit en Hotel 3* (en habitació doble compartida)\nDinar especial Diumenge\nVisita a Sidreria Mooma\nVisita Guiada Pals Medieval\nExcursió al Montgrí (7km)\nGuia Turístic Oficial\n21% d' IVA\nTransport i Picnic dinar del Dissabte\nLes persones que comparteixin cotxe hauran d'abonar 15€ en concepte de despeses de transport al conductor del cotxe on vagin.\nRoba còmode a sobre per caminar el dissabte\n2 mudes roba casual (de tot portar: dissabte vespre i diumenge sidreria)\nBon calçat de muntanya pel dissabte\nCalçat còmode pel dissabte vespre i diumenge\nAigua i algún snack (fruits secs, fruita, barretes energètiques)\nDinar de picnic pel dissabte\ni sobretot, moltes ganes de passar-ho bé!\n9:15h a Pals\nHora aproximada de tornada: 16h\nHora arribada aproximada a Barcelona sobre les 17,45h i a Girona sobre les 17h\nLa teva plaça estarà confirmada un cop t'ho poguem comunicar. Et demanarem una bestreta de 75 €. La resta, s' haurà d' abonar 10 dies abans de la sortida.\nAnota si us plau que en cas d'anul·lació, no es retornarà els diners de la paga i senyal llevat que sigui per una causa de força major justificada, a menys que sigui l'organització que anul.li. En aquest cas es retornarà el 100% dels diners abonats.\nCada participant és responsable d’ell mateix i sap les seves condicions físiques per assistir a l’excursió.\nEn cap cas els monitors, guies i les persones que proposen la sortida seran considerats responsables de possibles danys de l’excursió proposada.\nAnima't, que ens ho passarem TOP😉🥳!!!\nQualsevol dubte, estem a la teva disposició🤗\nUna escapada que barreja senderisme, vistes panoràmiques, gastronomia, visites guiades a una sidreria i al poble medieval de Pals, i sobretot hi trobarem gent amb ganes de passar-ho molt bé!\nTeresa Plaja 14/3/2022 14:42\nHola, em dic Teresa i organitzo aquest cap de setmana perquè crec que serà espectacular! Des de la visita guiada a un dels pobles medievals més bonics de l'Empordà, Pals, a les vistes panoràmiques des del Montgrí, o amb la visita i degustació de la sidra tan bona del "Mooma" que el.laboren amb pomes de km 0 de veritat!\nEspero que us apunteu, segur que ens ho passarem genial! :)


Tràiler de The Family: Robert De Niro, Luc Besson i Martin Scorsese | La Casa De Vidre\nTràiler de The Family: Robert De Niro, Luc Besson i Martin Scorsese\nJuny 5, 2013 · by Guillem Fernández Marí\t· in Tràilers.\t·\nAvui arriba el primer tràiler de THE FAMILY (m’agradava molt més el títol incial, MALAVITA) la nova cinta de Luc Besson, que compta amb la producció de Martin Scorsese (es el primer nom que s’assenyala al tràiler) i el protagonisme de Robert De Niro. El tràiler s’aprofita als moments inicials d’aquesta connexió Scorsese/De Niro tot jugant amb l’estètica pròpia de UNO DE LOS NUESTROS o CASINO mentre sona Can’t you hear me knocking dels Rollings (mítica cançó clau a CASINO).\nA l’esquerre Giovanni Manzoni (mafiòs) i a la dreta Fred Blake (testimoni protegit a França)\nPerò després ja tot gira cap a l’estil Luc Besson i es mostra la cara més descarada de la pel·lícula. THE FAMILY tracta la història de la família mafiosa Mazoni, formada pel matrimoni entre Robert De Niro i Michelle Pfeiffer i els seus 2 fills, que ha de traslladar-se a Normandia sota el programa de protecció de testimonis degut a que el pare delata als seus companys mafiosos.\nAllí tractaran d’adaptar-se a la seva nova vida, guiats per Tommy Lee Jones però aviat trobaran que no és fàcil desprendre’s dels seus tics mafiosos. I és que aquest estil de vida és difícil d’abandonar. A tot això, se li suma l’amenaça dels antics companys de la màfia, que aniran a perseguir-los per la seva traïció. Realment fa bona pinta, sembla que de nou Robert De Niro s’ho ha pres en serio i malgrat repetir clixé, se’l veu bastant “enxufat”. Després ja veurem el resultat perquè és cert que darrerament el Besson director està un pèl desdibuixat. De totes maneres, m’encanta aquest tràiler i veure la parella inèdita De Niro/Pfeiffer i és que ella encara llueix de forma increïble i el seu paper a més, recorda una versió retorçada del seu paper de dona de la màfia a a la infravalorada CASADA CON TODOS de Jonathan Demme.\nPfeiffer, tota una piròmana “picada” amb els francesos.\nAquí teniu també el pòster:\nEtiquetes: luc besson, malavita, martin scorsese, michelle pfeiffer, Robert De Niro, the family, tommy lee jones\n← Entrevista a Choi Dong-Hoon, director d'El gran golpe (The thieves)\nPrograma del 6 de juny →


"L'únic que va fer Rodrigo Lanza va ser defensar-se davant el que creia que era un atac cap a la seva vida" - directa.cat\n"L'únic que va fer Rodrigo Lanza va ser defensar-se davant el que creia que era un atac cap a la seva vida"\nDilluns 4 de novembre va començar el judici contra Rodrigo Lanza amb les qüestions prèvies i la seva declaració. El seu advocat ha defensat que va actuar en legítima defensa "pel profund temor a perdre la vida", ha demanat la seva lliure absolució i ha descartat que hi hagués motivacions ideològiques. "Vaig actuar perquè se'm va atacar, només vaig actuar defensant-me", ha relatat Lanza per assegurar que "en cap moment vaig veure els tirants" de la bandera espanyola i negar que colpegés Laínez per l'esquena. Les acusacions demanen una pena de 25 anys de presó per assassinat amb els agreujants de traïdoria i motivació ideològica\nRodrigo Lanza a les Cotxeres de Sants el febrer de 2015 / Mayu Ruiz\nGairebé dos anys després, ha començat a l’Audiència de Saragossa el judici contra Rodrigo Lanza. Lanza, que ha passat gairebé 21 mesos en règim FIES (Fitxer d’Interns d’Especial Seguiment) a la presó de Zuera, està acusat de ser el presumpte autor de les lesions que van provocar la mort de Víctor Laínez, en els fets ocorreguts durant la matinada del 8 de desembre de 2017 al bar Tocadiscos de la capital aragonesa. Un jurat popular serà qui els jutgi.\nLes acusacions -Ministeri Fiscal; l’advocat de la família, Juan Carlos Macarrón; i l’acusació particular exercida per Vox, l’advocat de la qual és David Arranz, portaveu a les Corts d’Aragó d’aquest partit ultradretà– demanen per a Rodrigo Lanza una pena de 25 anys de presó per assassinat amb els agreujants de traïdoria i motivació ideològica.\nL’advocat de Lanza sempre ha mantingut que aquest va actuar en legítima defensa “pel profund temor a perdre la vida”. Així, ha demanat la seva lliure absolució i ha descartat que hi hagués motivacions ideològiques\nLa defensa de Lanza, a càrrec de l’advocat Endika Zulueta, sempre ha mantingut que va actuar en legítima defensa “pel profund temor a perdre la vida”. Així, ha demanat la seva lliure absolució i ha descartat que hi hagués motivacions ideològiques. Segons el relat del mateix Lanza, que ha estat el primer a declarar en el judici, va ser atacat inicialment per Víctor Laínez amb una arma blanca, la qual cosa va motivar que respongués.\nEn declaracions als mitjans abans de la primera sessió del judici, Zulueta ha afirmat que “es jutjarà la situació d’un fet que no hauria d’haver succeït. Hi ha dues situacions molt dramàtiques. Una que és irreparable, la mort d’una persona. I una altra que encara es pot reparar, l’entrada a la presó d’una altra persona injustament”. Així, ha incidit, ja a la sala durant la presentació de les qüestions prèvies, en què “hi ha una persona que ha perdut la vida i hi ha una altra persona a la qual volen llevar-li la llibertat. I la llibertat és el bé més preuat que tenim després de la vida”.\n“Lamentablement, la vida d’aquesta persona [Víctor Laínez] ja no es pot recuperar. No hauria d’haver mort. No hauria d’haver succeït el que va passar. Però igual que dic això, també dic amb el mateix ímpetu, que aquesta persona [Rodrigo Lanza] no hauria d’estar privada de llibertat. Aquesta persona no és responsable d’aquests fets. Lamentarà, com lamentem tots, la mort d’aquesta persona, però no és el responsable com han dit les acusacions”, ha apuntat l’advocat.\nEstabliment de Saragossa on van succeir els fets |Redacció AraInfo\nSegons Zulueta, l’única cosa que va fer Lanza “va ser defensar-se davant el que creia que era un atac cap a la seva vida”. “Mai va poder pensar que colpejar a una persona amb les mans pogués causar la seva mort. Esperem que el jurat ho entengui així. Lanza va actuar en legítima defensa en una situació de pànic. Solament va defensar la seva vida en perill”, ha subratllat.\nDurant la seva primera intervenció a la sala, Zulueta ha demanat al jurat que “ampliï el seu camp de visió” i “obrir la ment 360 graus”, ja que “estem educats, jo diria mal educats, per pensar i analitzar la vida amb orelleres, amb el que es diu pensament únic. Ens donen les històries mastegades i tendim a repetir el que ja ens diuen. En l’àmbit penal succeeix moltíssim això. La policia no deté una persona acusada d’assassinat, deté l’assassí i sortir d’aquest enquadrament és molt complicat”.\nEn opinió de Zulueta, “el que intenten les acusacions és que vostès donin una resposta molt simple a un tema que és molt complex. La versió dels fets que manegen les acusacions grinyola, sona malament com a un fa una mínima reflexió”. Així, el lletrat ha subratllat que la conversa que van mantenir Laínez i Lanza el dia dels fets “no l’ha escoltat ningú”, cap de les tretze persones que declararan, i “ens expliquen les acusacions com si haguessin estat allí”. “Les úniques persones que coneixen la conversa són Laínez, que lamentablement no ho pot explicar, i Lanza, que ho explicarà”.\nZulueta ha desfigurat l’intent de les acusacions de desacreditar els testimonis de la defensa durant les qüestions prèvies. “Tots els testimonis tenen la mateixa credibilitat. Tots estan sota jurament. I veurem, pel que diuen i per com ho diuen, qui ens dóna més credibilitat”. “Els estan condicionant”, ha manifestat dirigint-se al jurat popular.\nLes acusacions diuen que el va colpejar amb un objecte, tot i que vuit persones van veure els fets i ningú va veure l’objecte. En canvi, Lanza diu que va ser “atacat amb una navalla”, però les acusacions afirmen que és “mentida perquè ningú la va veure”\n“Les acusacions diuen que estan buscant la veritat. I com no és possible que un cop d’aquesta envergadura fos només amb la mà, perquè se li trenca el crani [a Laínez] en caure contra el terra, 120 quilos a terra, què ens diuen?, que el va colpejar amb un objecte. Vuit persones van veure els fets i ningú va veure l’objecte. Però és igual, se l’emportaria”. No obstant això, Lanza diu que va ser “atacat amb una navalla”, però les acusacions afirmen que és “mentida perquè ningú la va veure”. “El va colpejar amb un objecte, cert, encara que ningú el va veure”, ha desaprovat.\nEn aquest sentit, Zulueta ha criticat el Ministeri Fiscal que “sempre diu que és independent i que no està de part ni d’un ni d’un altre, però afirma no es deixin enganyar [pels testimonis de la defensa] i davant la desaparició de dos objectes, un diu que és cert [l’objecte que suposadament portava Lanza] i l’altre no [la navalla que suposadament portava Laínez]”.\n“Tot juga en contra de Rodrigo. Tot gira en contra de la defensa. Des del minut u quan és detingut”, ha continuat Zulueta per posar de manifest el paper que han jugat alguns mitjans de comunicació que ja han assenyalat a Lanza com “l’assassí dels tirants” sense mantenir la presumpció d’innocència. “Tan en contra, que quan entra a presó no el tracten com a un pres normal, el classifiquen en règim FIES, en el qual ha estat gairebé 21 mesos, vint hores al dia sol en la seva cel·la, inclosos l’esmorzar, el menjar i el sopar. Quatre hores al pati. Totes les comunicacions intervingudes. La despersonalització. Això succeeix en aquest país, ara mateix. El tracten com a un perillós criminal i així es dóna la imatge de més perillós”, ha lamentat.\nZulueta ha valorat la presumpció d’innocència, “un dret per a totes les persones” que “implica que ningú pot ser condemnat si no és després d’un judici amb totes les garanties establertes per la llei, amb totes les proves de càrrec i que després d’això, un magistrat, un tribunal o un jurat pugui dictar una resolució sense que existeixi un dubte racional. A partir de llavors, un pot ser culpable, mentrestant és innocent”.\nFinalment, ha criticat a l’acusació particular exercida pel partit d’extrema dreta Vox per “intentar polititzar el judici” i per ser l’única que “ha posat el focus en l’estètica” de Rodrigo Lanza en aquest judici. “Aquest no és un judici polític”, ha remarcat Zulueta assegurant que Vox “ve aquí a fer política”. “L’actuació de Rodrigo Lanza està motivada per salvar la seva vida davant un senyor [Laínez] que ve amb una navalla”, ha conclòs.\nLanza: “M’apunyalarà, em matarà”\nDesprés de Zulueta ha intervingut el seu defensat, Rodrigo Lanza, que ha respost a les preguntes del seu advocat. Lanza ha lamentat la mort de Laínez i el dolor de la família. “Vaig actuar perquè se’m va atacar, només vaig actuar defensant-me. En cap moment vaig pensar que [Laínez] pogués tenir lesions greus, ni molt menys imaginar que pogués haver mort”, ha assegurat per a afegir que “en cap moment va veure els tirants” de la bandera espanyola. Ha negat que portés algun objecte a la mà i que colpegés a Laínez per l’esquena, com afirmen les acusacions, de fet ha assenyalat que “va caure d’esquena i amb el cap mirant cap amunt”.\nEn la seva declaració durant la vista, en la qual ha descrit els fets succeïts aquella nit, Lanza ha indicat que, passada la una de la matinada del 8 de desembre, després de sortir de treballar, va estar “de festa” bevent grans quantitats d’alcohol amb diversos amics i es va unir a un conegut que anava acompanyat de dues dones, a les quals no coneixia, entrant els quatre al bar Tocadiscos. En aquest bar hi havia “poca gent” i Lanza va veure al cambrer “parlant amb un senyor al fons, mirant cap a la porta”. L’acusat i els seus tres acompanyants es van situar en el fons del local i van continuar bevent.\nSobre la conversa amb Laínez al bar, Lanza ha afirmat que va ser “tensa i incòmoda” però “sense amenaces ni aixecar la veu” i que a penes es van dirigir “sis frases d’anada i sis de tornada”\nSegons ha declarat Lanza, el seu conegut li va comentar que “l’home de la barra [Laínez] és un conegut feixista del barri” i Lanza es va quedar “estranyat i incòmode”, però no li va donar “gran importància”, fins que en un moment donat “l’home es gira, ens mirem, em crida amb un gest i jo vaig a parlar amb ell”.\nSobre la conversa amb Laínez al bar, ha afirmat que va ser “tensa i incòmoda” però “sense amenaces ni aixecar la veu” i que a penes es van dirigir “sis frases d’anada i sis de tornada”. Ha afegit que la conversa va acabar quan Laínez li va preguntar d’on era i que ell li va respondre “de Torrero”, però que Laínez li va dir “no, no, d’on ets?”, en respondre-li que de Xile aquest li va dir “tu sudaca no hauries de ser aquí”. En aquest moment, Lanza li va respondre: “Ah val! Em queda clar de quin pal vas, ets un racista”, i va tornar amb els seus acompanyants.\nAl cap de poc temps, segons ha relatat Lanza, una de les noies li va comentar que Laínez estava amb el mòbil i que va ser en aquest moment quan “em va entrar la paranoia” que estigués enviant missatges pel telèfon mòbil “per si pogués passar alguna cosa o la cosa es posés tensa”, moment en el qual va dir “anem”, van acabar les seves begudes i van anar cap a la porta. Quan Lanza estava sortint del bar, ha afirmat, el seu conegut li va cridar: “Compte, porta una navalla”.\nVíctor Laínez a l’esquerra de la imatge |Arxiu\nRodrigo Lanza, entre llàgrimes, ha afirmat que llavors va veure a Laínez “molt a prop de mi, avançant sobre mi, amb una navalla” al que ell va respondre “empenyent-lo amb la cama contra el tors, per instint, per allunyar-lo”, però Laínez, segons el relat de Lanza, continuava “venint cap a mi” i “jo ja començo a entrar en pànic”. Ha precisat que en aquest moment “hi ha un forcejament” i que, “com sóc conscient que porta una navalla”, va sentir “m’apunyalarà, em matarà”. Que va intentar apartar a Laínez “a palades”, donant-li una “forta” i que “el vaig allunyar”.\n“En aquest moment no recordo molt bé res, no escolto res”, ha assegurat, per a afegir que li va pegar un cop a la cara i “va caure a terra” i que “tinc terror que es torni a aixecar amb el ganivet, que m’apunyali i em mati. Llavors, vaig cap a ell i li dono uns punys”. Lanza ha relatat que en aquest moment “torno una mica en mi” en escoltar un “para, para”. “El ganivet va a parar a la banqueta”, ha dit Lanza, que ha explicat que va ser aquí quan va marxar del bar.\nLanza reconeix que li va pegar un cop a la cara i “va caure a terra” i que “tinc terror que es torni a aixecar amb el ganivet, que m’apunyali i em mati. Llavors, vaig cap a ell i li dono uns punys”\nLanza ha continuat afirmant que va recollir la motxilla i la jaqueta i va sortir al carrer pensant que Laínez s’anava a aixecar i a anar per ell. Va deslligar la bicicleta, que aquest moment “se’m va fer etern”, i va marxar. Després va relatar que va parar en un portal, que estava tremolant i es va posar a plorar preguntant-se “què ha passat?”. A continuació, va anar al bar d’una amiga a demanar-li gel per posar-se “a la mà inflada”, va estar cinc minuts i es va anar a casa. L’endemà va anar a treballar.\n“Dos o tres dies” després, es trobava amb la seva parella d’aleshores prop de la Ciutat Universitària i la Policia li va trucar per telèfon, urgint-li que es presentés a comissaria per una agressió, al que va respondre comprometent-se a anar-hi en 45 minuts després d’anar a deixar la bicicleta a casa seva. Minuts després de la trucada, el van detenir dos agents de paisà –als quals va explicar que acabava de parlar per telèfon amb un altre agent– acusat de lesions.\nA preguntes del seu advocat, Lanza ha dit que tota la seva família viu a Barcelona però que va continuar vivint en el mateix domicili, en el qual vivia des de fa anys, i treballant en el mateix lloc. El judici continuarà durant tota la setmana. Dimarts i dimecres estan previstes les declaracions dels i les testimonis, dijous serà el torn per a la part pericial i divendres la presentació d’informes i les conclusions. El dilluns, 11 de novembre, es farà lliurament de l’objecte del veredicte al jurat, per tal que procedeixi a la deliberació.\n*Article publicat originalment al nostre mitjà col·laborador de l’Aragó AraInfo.\n4F Aragó AraInfo Rodrigo Lanza Saragossa\n« La necessària progressivitat en l’impost de societats


El Govern demora l’aprovació del pla de contingència\nL’executiu busca 451 M€ per cobrir la despesa del 2019\n4 min. Barcelona 08/04/2019 22:54\n651x366 El consell executiu no aprovarà avui el pla de contingència definitiu. / ALEJANDRO GARCÍA / EFE El consell executiu no aprovarà avui el pla de contingència definitiu. / ALEJANDRO GARCÍA / EFE\nEl Govern ha decidit ajornar la presentació definitiva del pla de contingència, en principi previst per al consell de govern que se celebra aquest dimarts.\nSegons fonts del departament de Vicepresidència i Economia l’executiu farà “un pas més” en l’elaboració d’aquest pla però no quedarà tancat. La setmana passada, en una entrevista a Catalunya Ràdio i en la roda de premsa posterior al consell de govern, el vicepresident, Pere Aragonès, va informar que el pla ja es presentaria a la reunió del consell executiu d’avui.\nAquest any, davant la falta de suports parlamentaris, el Govern ha renunciat a presentar els comptes anuals de l’administració, per la qual cosa treballa amb el pressupost del 2017 prorrogat, perquè el 2018 tampoc es van tancar pressupostos. D’aquesta manera, doncs, ha de fer front a un increment de la despesa, causat per compromisos previs i per una més gran demanda dels serveis socials inclosos en els comptes de fa dos anys, però que ara han augmentat. És per això que Aragonès vol aprovar un pla de contingència, perquè el Govern no vol deixar desateses aquestes necessitats socials.\nDimarts passat el Govern va aprovar un decret llei amb una ampliació de crèdit de 814 milions d’euros que es destinaran al pagament de salaris de funcionaris. Aquesta ampliació de crèdit s’obtindrà dels diners procedents de la bestreta del model de finançament i de l’objectiu de dèficit. Però aquesta xifra no és suficient per cobrir el total de despesa extra que té la Generalitat en l’exercici actual, de 1.265 milions. El pla de contingència ha de servir per trobar els fons que faltin dels diversos departaments.\nSegons fonts d’Economia, el pla de contingència “requereix cirurgia fina” i, per tant, la seva aprovació “va per llarg”. De fet, les mateixes fonts descarten que avui se sàpiguen xifres concretes de l’abast definitiu del pla ni de com afectarà cada branca del Govern.\nDes de fa setmanes, els departaments han anat presentant les seves “necessitats” de despesa. Al llarg de la setmana passada es va acabar de tancar una “primera ronda” de contactes de caràcter “informatiu” entre departaments per tenir un retrat de les reclamacions de cada conselleria. Aquesta manera de procedir no és habitual. “És una situació nova”, asseguren des del departament d’Economia, perquè el fet de tenir un pressupost prorrogat durant dos anys consecutius fa que el decalatge entre el que diuen els comptes i les necessitats reals de despesa siguin més grans que habitualment.\nDes del departament d’Economia s’assegura que, en comparació amb l’any passat, aquest any tots els departaments tindran un increment de la despesa, és a dir, podran gastar més. La raó és que, igual que hi ha una necessitat de gastar més, la bona marxa de l’economia permet al Govern ingressar més diners. No obstant això, en relació amb l’avantprojecte de pressupostos que l’executiu tenia previst aprovar -i que finalment no s’ha dut al Parlament-, alguns departaments hauran de rebaixar la despesa prevista en l’esborrany de comptes.\nA diferència del decret de la setmana passada, el pla no necessita el vistiplau del Parlament per dur-se a terme, perquè consistirà en un conjunt de mesures destinades a moure diners de partides pressupostàries internes als departaments.\nLes donacions dels catalans es tripliquen en una dècada\nLes donacions de particulars i empreses a fundacions sense ànim de lucre s’han triplicat en una dècada a Catalunya, segons un informe de la Coordinadora Catalana de Fundacions (CCF), que atribueix aquest creixement en gran part a la reforma fiscal del 2014, que va fer el ministeri d’Hisenda, i a canvis en les tendències de donacions. L’informe La filantropia a Catalunya estableix que les donacions totals el 2006 van ser de 33,8 milions d’euros, i el 2016, deu anys després, arribaven a 95,6 milions d’euros. El creixement més marcat va ser el 2015, quan es van disparar un 54%, i el 2016, quan van créixer un 41%. Entre els anys 2003 i 2016 les donacions van augmentar un 194%, mentre que la taxa de creixement de l’economia catalana va ser del 41% en el mateix període. La reforma fiscal del 2014 va establir que la desgravació en els primers 150 euros d’una donació arribés al 75%.\nLa Generalitat treballa perquè el reactor d'Iqoxe torni a produir\n'La fossa': Un 'thriller' molt genuí\n"Casado exigeix a Sánchez que liquidi la taula de diàleg", portada de l'ARA\nRaf Simons imprimeix la contracultura britànica dels 70 als polos de Fred Perry\nAtenes es revolta contra la plaga dels Airbnb


Sant Fruitós celebra la tradicional festa de l'arròs - Regió7 :: El Diari de la Catalunya Central\nSant Fruitós celebra la tradicional festa de l'arròs\nLaura Vilagrà, delegada del Govern a la Catalunya central, gaudeix al costat dels santfruitosencs\nmònica angla 08.02.2016 | 07:16\nDes de fa més de 100 anys, l'últim diumenge abans de la Quaresma se celebra la Festa de l'Arròs a Sant Fruitós de Bages. Aquesta celebració va néixer amb l'objectiu de repartir arròs entre les persones amb menys recursos del poble i se l'anomenava "l'arròs dels pobres". Actualment, i tot i que continua sent gratuït, ha perdut aquest caràcter eminentment benèfic.\nEn l'edició d'enguany s'han mantingut els actes típics: l'arrossada, el concurs de paelles, el concurs de pintura ràpida, la ballada de sardanes, la trobada de puntaires i gegants, entre d'altres. No obstant això, s'ha ampliat l'abast de la festa amb la iniciativa 7 dies d'arròs a Sant Fruitós, en què 17 establiments de la vila oferien plats amb arròs durant la setmana prèvia a la festa. A partir de la consumició de tres plats amb arròs, els clients podien endur-se diversos regals.\nUna altra proposta nova va ser +k vi, un acte que es va celebrar dissabte al vespre al Nexe Espai de Cultura i va oferir una xerrada sobre l'origen del vi al Pla de Bages i una degustació de vins i arrossos per un preu de 10 euros.


Seminari de formació sindical internacional: ‘Els comitès d’empresa europeus, pilar europeu de diàleg social’ | UGT Catalunya\nDurant els dies 7, 8 i 9 d’octubre la seu històrica de la UGT de Catalunya a la Rambla de Sta. Mònica acollirà el primer dels tres seminaris formatius que formen part del projecte europeu “Els comitès d’empresa europeus, pilar europeu de diàleg social” iniciat aquest any 2019 i que finalitzarà el 2021 i del qual la UGT de Catalunya en forma part.\nMillorar les habilitats dels representants dels treballadors en els CEE.\nIncrementar la creació de nous Comitès d’Empresa Europeus.\nMillorar la comunicació entre els membres de CEE i altres treballadors de l’empresa\nMillorar i intensificar el diàleg entre els CEE i les federacions sindicals en tots Nivells (nacional, regional, territorial).\nPromoure l’eina dels Acords empresarials transnacionals, assegurant Diàleg continu i constant, al llarg de la fase de negociació, entre les federacions.\nAl curs assistiran més de 60 delegats i delegades d’empresa provinents dels 7 sindicats que participen al projecte: CISL Lombardia (Itàlia, Promotor del projecte), CGIL Lombardia (Itàlia), UIL Lombardia (Itàlia), PODKREPA (Bulgària), CSDR (Romania), CCOO de Catalunya i la UGT de Catalunya.\nAvui a les 14.30 tindrà lloc la inauguració del curs i donaran la benvinguda els secretaris generals dels sindicats amfitrions d’aquest primer mòdul formatius Camil Ros, de la UGT de Catalunya, i Javier Pacheco, de CCOO de Catalunya.\nAquesta entrada ha estat publicada a Internacional amb els tags CEE, comitès europeus, Seminari . Guarda a marcadors permalink.


Si t’agrada el menjar italià, no et pots perdre un dels seus plats més típics i saborosos: els ‘fusilli alla rabiatta’.\nCom saps, aquesta recepta es distingeix per la seva salsa picant, gràcies al bitxo.\nRecorda que hi ha una sèrie de “normes” que a Itàlia compleixen rigorosament en elaborar pasta.Veure més...\n200 de ceba\n300 d’oli d’oliva verge extra\n500 de tomàquet pelat i sense llavors\n0 Una mica de sal\n0 Una mica de pebre negre\n0 Una mica de sucre\n0 Un pessic d’Avecrem Ajo y Perejil Granulado Avecrem Ajo y Perejil Granulado\n280 de ‘fusilli’\n1 d’Avecrem 100% Natural Caldo de Pollo Avecrem 100% Natural Pollo\n0 Unes fulles d’alfàbrega fresca\n100 de pecorino romà\nCom fer Fusilli alla rabiatta\nPela la ceba i pica-la ben fina. Escalfa a foc mitjà-baix una cassola amb una mica d’oli d’oliva. Afegeix-hi la ceba i deixa-la coure tapada fins que estigui ben daurada.\nMentre la ceba s’ofega, talla els tomàquets a daus de mig centímetre de costat aproximadament. Afegeix-los a la ceba quan aquesta estigui ben caramel•litzada i deixa’ls coure a foc mitjà. Destapa’ls perquè es pugui evaporar bé la seva aigua de vegetació.\nQuan els tomàquets hagin perdut la meitat del seu volum, condimenta el conjunt amb sal, pebre i sucre. Barreja-hi el pessic d’Avecrem Ajo y Perejil Gallina Blanca. Finalment, agrega-hi el bitxo picat fi. Deixa coure el conjunt uns minuts més, retira’l del foc i reserva’l.\nPosa a escalfar una olla gran amb aigua. Quan bulli, afegeix-hi una pastilla de Caldo Casero de Pollo 100% Natural Avecrem i deixa que es dilueixi. Condimenta amb un polsim de sal i afegeix els ‘fusilli’.\nQuan la pasta estigui bullida, escorre-la i, sense passar-la per aigua, barreja-la amb la salsa calenta. Mulla amb la resta de l’oli i agrega-hi, just abans de servir perquè no perdin color, unes fulles d’alfàbrega picades. Serveix els ‘fusilli’ amb el pecorino ratllat.\nConsells per cuinar Fusilli alla rabiatta\nEl truc: un sabor més suau per als bitxos\nLes cebes i els bitxos són un ingredient indispensable de la nostra cuina, però de vegades suposen tot un repte a causa del seu gust. Per tenir-les controlades i aconseguir que tinguin un sabor més suau, abans d’usar-les és millor posar-les en aigua bullint durant cinc minuts. D’aquesta manera, conservaran tota la seva aroma sense emmascarar el sabor de la resta d’ingredients del plat\nFes un cop d’ull al nostre decàleg i cuina com un autèntic italià.\nFinalment, recorda que la pasta grenyal té una fórmula no tan secreta: 1, 10, 100. Això es tradueix en 1 litre d’aigua per cada 100 g de pasta i 10 g de sal gruixuda. I ho has de remoure sovint! Descobreix tots els trucs perquè la pasta et quedi ‘mamma mia’ aquí.


Sortida frustrada, per culpa meva - Garraf en BTTGarraf en BTT\nAquest matí hem quedat d’hora, a les 7 al Caprabo i a les 7:30 a Can Lloses a Sant Pere de Ribes. La idea principal era anar cap a les Gunyoles i a mig camí, anar a la dreta cap a Avinyonet del Penedès, caure per la part de darrera de la urbanització cap a les vinyes que hi ha a sota, fer el corriol que et deixa a la pista de Olesa de Bonesvalls cap a Can Grau, anar cap a Can Grau i baixar Santa Susana, d’allà, tornada cap a casa com poguéssim.\nAhir vaig sortir al matí, en una trialera de pujada vaig notar que la roda de darrera relliscava, i la relliscava va resultar que van haver-hi una sèrie de tacs que es van quedar a la trialera. Al arribar a casa, vaig pensar que era moment de canviar el neumàtic de darrera. El vaig canviar, tenia un WTB El Vigilante nova, que la vaig muntar a la benzinera de Vilanova, però no em va acabar de talonar bé. No perdia, però hi havia una part que no estava bé.\nLa pega es que aquest matí, aquesta part que no ha talonat, ha perdut aire, fins el punt que hem hagut de donar la volta.\nHe sortit de casa sol, no esperava a ningú a les 7 al Caprabo, era fosc, potser massa d’hora per quedar. He anat fent via cap a Can Lloses, m’he trobat que feia fred i amb fred la tija telescòpica no treballa bé. L’he baixada i no ha volgut tornar a pujar, per tan he anat fent com he pogut fins a Can Lloses i allà he mirat d’escalfar-la amb les mans.\nHan aparegut el Fer i el Mario, uns minuts més tard el Jorge. El Fer m’ha fet un cop de mà, tenia l’ajust de pujada i baixada ràpida al mínim, l’ha obert i ha funcionat bé.\nHem fet carretera cap a Olivella i hem sortit a l’entrada del Mas de Can Giralt. Allà hem pujat i baixat fins al camp de futbol de Mas Milà, hem seguit pel camí que hi ha proper a la riera cap a Can Suriol, però he parat a inflar la roda, perdia molt d’aire, estava molt fluixa.\nHem estat inflant i el Fer ha mirat de talonar-la fent pressió amb el peu, però no hi ha hagut manera, per tan hem decidit fer un canvi de ruta, tornar per carretera cap a la benzinera de Sant Pere de Ribes per veure si amb un compressor podríem arreglar la roda.\nHa passat per casa a buscar líquid tubeless, però al final no n’hi hem posat, he talonat amb el compressor i ha deixat de perdre. La cinta del fons de llanta esta per canviar, però com que no perd, hem pensat de deixar-la així i veure que tal.\nPer horari no podíem fer la mateixa ruta, així que hem anat a entrar de nou al Parc Natural del Garraf, hem tornat pel mateix camí, hem deixat el líquid tubeless a casa del Fer i hem anat a buscar la pista de Can Lloses a Sitges, però fent alguna alternativa, uns corriols macos darrera de Sant Pere de Ribes, i algun camp a través per arribar al camí.\nUn cop allà, hem dit d’anar cap a Mas Alba i pujar per asfalt fins a la Fita. Un cop a la Fita, hem pensar, per horari, de fer un Campdasens, per tan hem anat a buscar els caçadors, i hem baixat cap a Mas Quadrell i Vallcarca, per pujar per darrera cap a Campdasens.\nFoto de rigor a dalt de tot, abans de començar a baixar cap a Can Lluça i tornada de rigor pels Holandesos, Caçadors i el Fer, el Mario i el Jorge han anat cap a Sant Pere de Ribes per Mas Alba, jo he baixat sol cap a Sitges, per la trialera del revolt de la pujada a la Fita.\nHe arribat a casa amb 50,57km que hem fet amb 3 hores 3 minuts, a una mitja de 16,5km/h sobre la bici, un desnivell positiu de 923 metres i 939 metres negatius, una cadència mitja de 72 rpm, una potència mitja de 168W, una màxima de 843W, un consum energètic de 1846 calories, una mitja cardíaca de 124 ppm que es el meu 71% i una màxima de 164 ppm que es el meu 94%, la temperatura freda, mínima de 4 graus, i una màxima de 16 graus.\nTotal distance: 50955 m\nDownload file: 10_11_2019.gpx\nGarraf en BTT > Uncategorized > Sortida frustrada, per culpa meva\n5 agost 2020, 12:11 AM


Els dos experts coincideixen que les comunitats haurien de tenir "més autonomia tributària", però amb "certs límits"\nAntoni Castells i Elena Salgado en una imatge de la negociació del 2009. ZIPI / EFE\nEl Consell General d'Economistes ha obert una de les caixes de trons de la fiscalitat a Espanya: el sistema de finançament autonòmic i la seva "eterna" reforma. Per fer-ho, aquest dijous ha assegut a la mateixa taula –però en formats diferents, un presencial i l'altre telemàtic– dos dels economistes que coneixen de prop l'actual model. D'una banda, Ángel de la Fuente, president de Fedea, i de l'altra, Antoni Castells, conseller d’Economia durant el govern del tripartit i encarregat, precisament, de negociar el sistema actual l'any 2009. Dues visions que, malgrat algunes discrepàncies, han coincidit força en la base del problema: el model actual, que s'hauria d'haver revisat el 2014, ja no funciona. "S'ha entorpit", ha emfatitzat Castells i ha assentit De la Fuente.\nEl govern espanyol s'ha compromès precisament a posar-hi punt final a través d'una reforma aquesta legislatura , però el nou escenari ja ha desencadenat un estira-i-arronsa entre territoris , i tots dos experts han valorat la promesa amb pessimisme. La coincidència entre Castells i De la Fuente no només ha estat assenyalar que "hi ha un problema", sinó també com s'hi ha arribat. "El camp de batalla [el model actual] ha quedat modificat", apunta Castells, que de bracet de De la Fuente ho atribueix a la introducció de diferents fons "opacs" dins el model. "Fa que el sistema sigui difícil d'entendre, complicat", ha assumit De la Fuente, que ha apuntat que caldria treure alguns dels fons que no tenen lògica. Castells ha insistit que això és el que ha "espatllat" el model que es va impulsar en el seu moment.\nAra mateix, el model de finançament autonòmic es basa en tres fons: el de suficiència global, el de garantia dels serveis públics fonamentals i el de convergència; entendre'ls és una tasca heroica. Castells té una proposta per simplificar-ho: "Divideixes els diners de les comunitats entre els que es queden elles i els que es distribueixen en un fons neutre. Queda clar i seria perceptible".\nMés enllà del repartiment\nCastells ha obert el debat sobre un element que veu clau: com obté els recursos cada comunitat autònoma. "Si només es planteja el repartiment ens quedem en la superfície, que és el que alguns fronts [comunitats autònomes que lideren el debat de la reforma] estan fent", ha dit. Aquí hi entra en joc la competència fiscal, si bé Castells i De la Fuente han coincidit que les comunitats haurien de tenir "més autonomia tributària" sobre els impostos que controlen, però amb "certs límits". Per què? Perquè, segons els dos experts, la competència fiscal a la baixa "malmet". "Pot acabar portant a la desaparició d'impostos que socialment pensem que són necessaris, com el de successions i donacions", ha dit Castells, en complicitat amb la redistribució i ampliant-ho a impostos com el de Patrimoni, un tribut que per a De la Fuente hauria de desaparèixer.\nAra bé, a diferència del que ha plantejat el govern espanyol, d'entrada els dos experts han esquivat parlar d'una forquilla de mínims i màxims. De la Fuente veu preferible que es perfeccioni el càlcul de la recaptació normativa perquè les rebaixes fiscals de les comunitats tinguin un cost més clar a través de l'aportació al Fons de Garantia. Per a Castells, si una comunitat té una capacitat fiscal elevada però no l'aconsegueix perquè redueix els impostos, "l'Estat no ho hauria de compensar". De la Fuente, que no ha especificat, també ha apostat per un control diferent. "De la mà de l'autonomia fiscal cal exigir responsabilitat", ha dit.\nMés o menys competències? De la Fuente ha opinat que el que no s'ha de tocar és la "cistella" de tributs que ara són competència de les comunitats. "L'excepció és societats i no seria bo cedir-lo perquè generaria molts problemes si les comunitats l'utilitzessin per atraure empreses", ha assegurat. Per la seva part, Castells ha apuntat que cal empènyer perquè els governs autonòmics tinguin, tant com sigui possible, la capacitat de finançar-se a través dels tributs que paga la ciutadania en aquell territori, malgrat reconèixer que "si s'aplica de forma il·limitada, els territoris amb més capacitat fiscal tenen més serveis. Cal advertir que en el terreny teòric si volem fer un bon sistema de finançament hem de tenir una certa noció d'equitat territorial", ha conclòs l'exconseller.\nmodel finançament comunitats autònomes Tributs


MESURES URGENTS EN L´ÀMBIT LABORAL A CONSEQÜÈNCIA DEL CORONAVIRUS - Serra Mayans Assessors - Assessoria a Eivissa i Formentera - Fiscal, laboral, comptable, juridic\nMESURES URGENTS EN L´ÀMBIT LABORAL A CONSEQÜÈNCIA DEL CORONAVIRUS\nEl passat 10 de març es va publicar el Reial decret llei 6/2020, pel qual s’adopten determinades mesures urgents en l’àmbit econòmic i per a la protecció de la salut pública.\nAmb la finalitat d’evitar la propagació de la malaltia i mantenir la protecció social dels treballadors per compte propi o aliè, s’inclou que els períodes d’aïllament o contagi de les persones treballadores a conseqüència del virus COVID-19 tindran la consideració de situació assimilada a accident de treball a l’efecte de la prestació econòmica per incapacitat temporal del sistema de Seguretat Social.\nPodrà causar dret a aquesta prestació la persona treballadora per compte propi o aliè que es trobi en la data del fet causant en situació d’alta en qualsevol dels règims de Seguretat Social.\nLa data de la baixa serà la data en la qual s’acordi l’aïllament o malaltia del treballador, sense perjudici que el comunicat de baixa s’expedeixi amb posterioritat a aquesta data.\nD’altra banda ahir dia 12 de març va sortir publicat el segon Reial decret 7/2020, amb noves mesures per a respondre a l’impacte econòmic del COVID-19. En l’àmbit laboral apareixen les següents:\nMesures de suport a la prolongació del període d’activitat dels treballadors amb contractes fixos discontinus en els sectors de turisme i comerç i hostaleria vinculats a l’activitat turística.\nLes empreses, excloses les pertanyents al sector públic, dedicades a activitats enquadrades en els sectors del turisme, així com els del comerç i hostaleria, sempre que es trobin vinculades a aquest sector del turisme, que generin activitat productiva en els mesos de febrer, març, abril, maig, juny i que iniciïn o mantinguin en alta durant aquests mesos l’ocupació dels treballadors amb contractes de caràcter fixos discontinu, podran aplicar una bonificació en aquests mesos del 50 per cent de les quotes empresarials a la Seguretat Social per contingències comunes, així com pels conceptes de recaptació conjunta de Desocupació, FOGASA i Formació Professional d’aquests treballadors.\nEl que es disposa en aquest article serà aplicable des de l’1 de gener de 2020 fins al dia 31 de desembre de 2020.\n← MESURES SERRA MAYANS ASSESSORS A L´EFECTE DE CONTENCIÓ CORONAVIRUS\nNOVES MESURES SERRA MAYANS ASSESSORS A l’efecte de CONTENCIÓ CORONAVIRUS →


Il·lustraciencia exposada - Buscaciència\n02/02/2017 - 15/03/2017\nExposició de les quaranta il·lustracions seleccionades a la quarta edició del premi internacional d’il·lustració científica Il·lustraciència; un projecte creat per Connecta Ciència, organitzat per l’Associació Catalana de Comunicació Científica i finançat per la FECYT. L’exposició ha estat organitzada dins del programa divulgatiu Pessics de Ciència.\nVivim en l’era digital en la qual els píxels i els megues ja formen part del nostre vocabulari. On queden els esbossos i les llibretes de camp que amb tant afecte vam crear?\nHi ha sensacions que únicament trobem a través del dibuix manual: estrenar una llibreta, fer punta a un llapis o la desolació de veure com una taca arruïna el nostre dibuix. Per sort tenim una barita màgica que ens ajuda a esborrar aquells accidents que fa anys eren irreparables.\nEncara queda molt per dibuixar!\nL’exposició està distribuïda en tres establiments diferents de l’Hospitalet de Llobregat. Per visitar la mostra, consulteu l’horari de cadascun.\nSenza Tattoo. Carrer d’Enric Prat de la Riba, 302. Lloc web.\nCan Tisores. Carrer de Barcelona, 107. Lloc web.\nL’Hoptica. Carrer d’Enric Prat de la Riba, 198. Lloc web.\nImatge: Clara Cerviño / Il·lustraciència\nACCC, biologia, bioquímica, botànica, Connecta Ciència, fauna, física, flora, Il.lustraciència, il·lustració, microbiologia, microscòpia, natura, Pessics de Ciència, química, zoologia